# Daniel Ortega

Daniel Ortega|  (2024)  |
| Biografía |
| Nacemento | 11 de novembro de 1945  (80 anos) La Libertad
 |
|  |
|  Presidente de Nicaragua  |
|  18 de febreiro de 2025 – Xunto con: Rosario Murillo  |
|  Presidente de Nicaragua  |
|  10 de xaneiro de 2007 – 18 de febreiro de 2025 ← Enrique Bolaños  |
|  Presidente de Nicaragua  |
|  10 de xaneiro de 1985 – 25 de abril de 1990 ← Junta de Gobierno de Reconstrucción Nacional – Violeta Chamorro →  |
|  |
| Datos persoais |
| Residencia | Colonia el Carmen  |
| Relixión | Católico non practicante  |
| Educación | Universidade Rusa da Amizade dos Pobos   |
| Actividade |
| Ocupación | político, escritor, revolucionario  |
| Período de actividade | 1963  -  |
| Partido político | Fronte Sandinista de Liberación Nacional  |
| Carreira militar |
| Participou no conflito | Revolución Sandinista  |
| Outro |
| Cónxuxe | Rosario Murillo (1978–)  |
| Fillos | Camila Ortega Murillo, Zoilamérica Ortega Murillo, adopted stepdaughter, Juan Carlos Ortega Murillo  |
| Irmáns | Camilo Ortega Humberto Ortega  |
| Condenado por | roubo de banco (pt)  (1967)  |
| Premios |
| * (2015)  Orde da Amizade
* (1983)  Ordem de Sukhbaatar (pt)
* Premio Internacional al-Gaddafi de Dereitos Humanos
* Orde de Augusto César Sandino
* Uatsamonga Order (en)
* Order of Honor and Glory First Class (en)
* Orde de José Martí
* Orde da independencia cultural Rubén Darío
* Orde do Sol do Perú
* orde do honor e a gloria
 |
|  **Sinatura**   |
|

---

 |
|     |

**José Daniel Ortega Saavedra**, nado en La Libertad (Chontales) o 11 de novembro de 1945, é un ex-guerrilleiro e político nicaraguano, copresidente do seu país. Ortega foi comparado con Somoza e sinalado como autoritario tanto por medios de comunicación como políticos e activistas.

## Traxectoria

Daniel Ortega foi un dos comandantes da guerrilla do Fronte Sandinista de Liberación Nacional (FSLN), organización que combateu a ditadura de Anastasio Somoza Debayle até que o 19 de xullo de 1979 conseguiu derrotala militarmente (Revolución Sandinista) instaurando un goberno de unidade nacional que tomou o nome de Xunta de Reconstrución Nacional (goberno do que forma parte Daniel Ortega) no que, ademais dos sandinistas, estaban representados as principais formacións contrarias á ditadura.

Desfeito o goberno de unidade por diferenzas internas, Ortega foi escollido presidente do país en 1984. O seu goberno, de orientación claramente progresista, conseguiu mellorar a calidade de vida da poboación pero tivo que facer fronte á oposición armada das forzas contrarevolucionarias de dereitas, *contras*, instruídas pola CIA e financiadas polo Goberno dos Estados Unidos.

Nas eleccións presidenciais de 1990 Ortega foi derrotado por unha escasa marxe de votos, debido a unha alianza de 14 partidos políticos antisandinistas liderados por Violeta Chamorro. Dezasete anos despois, nas eleccións do 5 de novembro de 2006, Daniel Ortega foi novamente escollido presidente.

En 2018 tiveron lugar protestas cívicas que deron lugar a unha crise política e que foron duramente reprimidas polo goberno de Ortega. Houbo posteriores protestas para pedir a liberación de "presos políticos" e pedindo "eleccións xustas e transparentes" contra o goberno, que rematou sen negociar e continuo con Ortega no poder.

Nas eleccións de novembro de 2021 Daniel Ortega foi reelixido para un cuarto mandato de cinco anos co 75 % dos votos, segundo os primeiros resultados oficiais parciais publicados polo Consello Supremo Electoral. Durante esta campaña leváronse a cabo detencións de opositores e a anulación da personalidade xurídica de algúns partidos, imposibilitando a súa participación. Ademais, a oposición tomou a decisión de non participar nos comicios. Varios países europeos e latinoamericanos, así como Canadá e Estados Unidos, criticaron as eleccións considerándoas "fraudulentas".

As protestas de abril de 2018 propiciaron unha crise política coa emigración de máis de 30.000 nicaraguanos a Costa Rica, arrestos a opositores de medios e ONG, así como persecución á comunidade católica e a ilegalización de máis de 5.000 organizacións da sociedade civil, segundo datos de Human Rights Watch, Amnistía Internacional e a Asociación Centroamericana para o Desenvolvemento e a Democracia.

En 2024 un xuíz arxentino ordenou a súa captura internacional, e tamén da súa esposa e copresidenta, Rosario Murillo, así como a unha ducia de colaboradores pola "violación sistemática de dereitos humanos en Nicaragua".

## Véxase tamén

### Outros artigos